དུས་ཆེན་གྱི་སྐབས་སུ་ཁྱིམ་མི་དང་གཉེན་ཉེ་ཚང་མ་ལྷན་འཛོམས་བྱུང་བས་ཆང་མི་འཐུང་རང་འཐུང་ཡིན།སྐབས་དེར་རྒན་པ་རྣམས་ཀྱིས་ཀྱང་རྒུན་ཆང་དང་སྦི་རགའབྲས་ཆང་བཅས་དང་ཡང་ན་ཆང་དཀར་ཉུང་ཙམ་བཏུངས་ན་སྤྲོ་བ་འཕེལ་ཐུབ་པར་མ་ཟད།ལུས་ཁམས་ཀྱི་ཁྲག་འཁོར་རྒྱུག་བྱེད་པར་ཡང་ཕན་པ་ཡོད་མོད།འོན་ཀྱང་ཚད་ལས་བརྒལ་ན་རྒན་པའི་ནད་རིགས་སྣ་ཚོགས་བསླང་ངེས་རེད།རྒན་པ་མང་པོ་ཞིག་ལ་ཁྲག་ཤེད་མཐོ་བའི་ནད་དང་ཀླད་སྙིང་ཁྲག་རྩའི་ནད།མཆིན་པ་དང་མཁལ་མའི་ནད་སོགས་བྱུང་ཡོད་པས།ཆང་མང་དུ་བཏུངས་ན་ཀླད་སྙིང་གི་ཁྲག་རྩར་གནོད་འཚེ་ཐེབས་པ་དང་སྙིང་གི་ལྡིང་ཚད་ཇེ་མགྱོགས་སུ་འགྲོ་བར་མ་ཟད།ཕོ་བའི་ཁྲག་རྡོལ་སོགས་ཀྱི་ནད་རིགས་སྣ་ཚོགས་བསླང་སྲིད།དེ་བས།དུས་ཆེན་དང་ཁྱིམ་མི་ལྷན་འཛོམས་ཀྱི་སྐབས་སུ་རྒན་པ་རྣམས་ཀྱིས་ཆང་འཐུང་བར་ཚོད་འཛིན་ནན་མོ་བྱེད་དགོས།